翼手目動物嘅四肢同尾之間覆蓋住薄而堅韌嘅皮質膜，可以好似雀仔咁拍翼飛行，呢一點係其他任何哺乳動物都無嘅，為咗適應飛行生活，翼手目動物進化出一啲其他種羣冇嘅特徵，呢啲特徵包括特化伸長嘅指骨同鏈接期間嘅皮質翼膜，前肢拇指同後肢各趾都有爪可以抓住啲嘢，發達嘅胸骨進化出類似雀仔嘅龍骨突，可以畀胸肌多啲位生大啲，同發達嘅聽覺等等。